
NOV ANNU - NOV EFFORTIES. 

Quam ja communicat in li ultim numeró de Cosmo- 
ylottu de 1Q30 li redaction ha esset translocat de Vienna 
a Helsingfors. Extern circumstanties, professional obligationes 
e li crud necessitá decentralisar li constantmen crescent 
agendes de nor movement ha fortiat nor meritosissim ductor, 
ingeniero E. Pigal, cessar li redaction de nor jurnal e trans- 
manuar it a ultres. Noi posse ancor joyar pri to, que Sr 
Pigal remane in su aitri officies de nor movement. 

Noi execute solmen un car deventie, quande noi ci, 
in ii nomine de omni occidentalistes, expresse nor sinceri 
e profund mersí a Sr E. Pigal pro ti labor, quel il ha fat 
quam redactor de ti jurnal. Durant quar annus, 1927, 1928, 
1929 e 1930 il ha redactet Cosmoglotta, in un maniere 
habil e clarvident, sempre infatigabil e amabil. It esset il, 
qui executet li principal labores por elevar nor organ a su 
seriosi alt standard, pri quel noi ha esset fieri. Sin alcun 
remuneration il ha portat un responsabil e molestant charge, 
ma superant omni desfacilitós per energie e verve inimitabil, 
collectent li sympaties e admiration de omnes. Malgré que 
il sacrificat tant tempore por li afferes de nor movement 

e su car jurnal, il trovat liber hores por cultivar nor lingue, 
till que il mastrizat it per un styl, plu brilliant e expressiv 
quam jamá videt. 

Li numerosi exhortationes del ductent occidentalistes 
hn posset persuader li subsignato acceptar li redaction de 
Cosmoglotta pos Sr E. Pigal. Li charge ha esset fat plu 
levi per to, que Sr Jan A. Kajs amabilmen ha prendet sur 
se li administration e Sr L M de Guesnet li financiation de 
nor jurnal. Li nov redactor calcula con li activ collaboration 
de omni antean collaboratores de Cosmoglotta e espera que 
nov nómines va far su contene ancor plu variant e valorosi. 
Li tri functionarios de nor official organ fide in fort moral 
e financial support de omni fautores e amicos. 

Noi commensa li annu sub auspiciesde nov invigoration 
e consolidation de nor movement. In pluri landes nu existe 
organisationes parat a laborar por li diffusion de Occidental 
e in pluri lingues existe manuales e lexicos, queles va fa- 
cilitar su aprension e usation. Secuente li appell de professor 
K Asakawa, publicat in Cosmoglotta n:o 73, noi deve 
directer nor eflorties con plu grand fortie e enthusiasm ad 
extern, a un plu e plu vast diftusion del conossentie pri 
nor idé e nor lingue. Si noi torna nor regardas a norcommun 
futur scop, intern divergenties deveni indigni de nor attention. 
Noi occidentalistes sta solmen ìn li comense de tìor activita. 
Li fundamental idées del naturalistic scol, benque exposit 
ja plu quam ante quarant annus de nor pionero Julius Lott, 
es inconosset in li grand munde e ancor hodie vermen 
comprendet solmen de un micrissim circul de interlinguistes. 
Nor litteratura deve esser fat rich e variant, nor idées esser 
exposit in omni lingues por omni classes social. Tro sovente 
noi nequande posse repetir un veritá. Tro mult auxiliant 
manus noi nequande va haver. 

Devotiotì e cooperation in ver es indispensabil. Noi 
ne es soldates e nequi de nos es generale. Noi ha federat 
nos voluntarimen. Ma to quo noi ha accordat, vale quam 
„gentlemen’s agreement" 

In dubiis Ubertas , in omnibus caritas. 

Li redaclion. 

A. Z. Ramstedt. 

ORGANISATION DEL SCIENTIC EXPLORATION 
E NECESSITÁ DEL MUNDILINGUE 

De Dr. F. WERNER, Hamburg. 

In un libre pri scientic institutes „Forschungsinstitute, 
ihre Geschichte, Organisation und Ziele" (Institutes de 
Exploration, lor historie, organisation e scopes), publicat de 
Brauer, Mendelssohn-Bartholdi e Adolf Meyer, Editoria Paul 
Hartung, Hamburg 1930, Dr. Adolf Meyer, professor de 
philosophie in li universitate de Santiago (Chile), tracta anc 
ìi problema de! international lingue por li scientistes ftom I, 
pg. 64, 65). Li diversitá del lingues, in queles scientic 
publicationes appari, ne es solmen un desagreabil desfalicitá 
por li singul explorator, ma certmen plu e plu deveni un 
impediment por li progress del scientie in totalité. Li max 
mult scientistes refusu li mundlingue malgré que illi suffre 
pro li desavantage del hodial statu. It es un grand merit de 
professor Meyer, que il directe li attention al lingue international 
in un tal ovre, quel va attraer li interesse de representantes 
de tre divers scienties. 

Meyer qualifica li question del lingue universal „quam 
un del max important probleinas quel jamá ha esset posit 
al organisation del exploration", e il opine, queit „va devenir 
un actual postulation, crear un generulmen reconosset e usut 
lingue del erudites". 

Ma quel lingue on deve selecter? Meyer expresse presc 
li sam idées a queles ha pervenit omni progressiv mund- 
linguistes e queles caracterisa li hodial stutu del modern 
interlinguistic movement. Secun li opinion del eminent 
philosoph Dilthey it es plu util cultivar li tri mundlingues 
german, anglés e francés, quam introducter Esperanto. Ma 
hodie anc altri lingues, speacialmen hispan, ma anc italiar» 
e russ con li sam jure pretende devenir mundlingues. E on 
ne posse demandar del explorator tam vast lingual conossenties. 
Un sol de ti lingues ne posse reciver preferentie proli natural 
rivalitá. Esperanto e su derivates quam Ido es a excluder 
pro que illi porta in se un tro subit ruptura del tradition. 
Si omni nov publicationes appari in Esperanto o un lingue 
simil, !i labores publicat till hodie, perdi su valore, con 
exception de teles queles es scrit in li respectiv lingue 

national. Ma scientie ne posse viver e florear sin un fort 
tradition. 

Secun Meyer li sol possibilitá es li leyal introduction 
del Latin quam universal lingue del erudites, pro que it ha 
monstrat su aptité quam tal durant secules. It have sat bon 
expressivitá por satisfar anc modern pretensiones. Li max fort 
arguinent es ii fact, que anc hodie li max important términos 
technic in omni scienties es prei\det ex li Latin. Advere on 
ne posse restaurar coses passat quam tales, si illi deve haver 
success anc in futur. Noi besona un nov idealisat Latin. 
quel es modernisat per li acquisitiones del lingues romanic, 
ii filias del matre latin. Li max bon conossores del romanic 
lingues deve crear ti ideulisat Latin, e un commission del 
academies del tot munde garantia li puritá e li legalitá del 
futur developation. Arte e natura deve unir se por crear un 
cose perfect. 

To es li sam principies, sur queles li modern projectes 
de mundlingues es basat. Professor Lorenz ja expresset tre 
clar, que li vocabules del scientic nomenclatura e semi- 
nomenclatura es li ver fundament del mundlingue. Changear 
les in li manier de Esperanto e Ido vell multiplicar li 
hodial desfacilitás e producter un cáos Hodie noi save, que 
li existent base del futur mundlingue deve esser changeat 
tam poc quam possibil. Ma noi anc es convictet, que li 
antiqui Latin, quam tal, neplu satisfá omni modern besones, 
mem si it ha perdit su gramatica (quam in Latino sine 
flexione). Li términos technic, prendet ex li Latin, pruva 
solmen li actua! usabilitá del latin parolmateriale. Ma illi 
ne es un argument que li lingue total es conform al rnodern 
manier de pensada e expression. It es un secundari question, 
in quel gradu e it\ quel direction li antiqui Latin es a 
modernisar e a w idealisar". Meyer considera solmen li romanic 
lingues e t\e mentiona, que anc un grandissim part del 
anglés vocabularium have latin origin. Li evolutioiì del latin 
materiale in anglés in plu ali gradu indica li direction in 
quel li futur „Latin mundan" va developur se. Ultra to ii 
scientic nomenclatura ha fat su propri via, specialmen in 
li biologic scienties. Mult antiqui paroles ha desapparit, mult 
altri ha totalmen changeat lor original signification. Li 
nomenclatura ha incorporat se un enorm quantitá de grec 

vocabules e de materiale ex presc omni lingues del terra. 
Noi deve dubitar, esque ti mixtura ancor merite li nómin 
del Latin. 

Pri li nómine noi ne vole disputar, si noi concorda 
in li principies. Per general conclusiones li philosoph ha 
pervenit a presc li sam resultat quam li mundlinguistic 
inovement per muit erras, experienties e combattes. To monstra 
que li du es sur li rect via. 

QUELC PAROLES CONCERNENT LATINO 

SINE FLEXIONE. 

De Prof. Dr. C. W. VON SYDOW. 

It es mult veces constatat, que li latin ne posse esser 
usat quam international lingue por nor tempore, ni in su 
medieval, ni in su classic form. Ma támen plu o minu direct 
del latin origina un grand númere de nor international pa- 
roles e pro to li italian mathematico G. Peano ha proposit, 
que on deve usar quam international lingue li latin, ma sin 
incommod latin flexional formes. Adver il ha ganat plur 
scientistes por su project e li lingue ha esset usat por sci- 
ential scopes. Li merit de ti nov-latin es, que it sta sur firm 
fundament. Per li auxilie de un latin lexico on posse trovar 
li formes del vocabules, usabil in Latino sine flexione, si on 
secue li regules, dat de prof. Peano, e li finales del vocabules 
va esser natural e ne arbitrari quam in Esperanto o Ido. Si 
existe null fl^xion, existe null grammatica, secun Peano. Li 
substantive es usat solmen in li form del latin w casus ab- 
lativus", independent del position del parol in li phrase, e 
li verb have solmen un thematic form, sin conjugation. Li 
morphologie es in tal maniere ancor plu simplic quam in 
Esperanto. Scritiones in Latino sine flexione es passabilmen 
bon comprendet immediatmen de tal persones, qui ha studiat 
li latin, e por tal abstract coses quam mathematica it es 
forsan bon. Támen li idé es basat sur fals presuppositiones. 
Li conossentie del latin es in nor tempore tam poc diffuset, 
que un ordinari hom tutmen ne save it, e anc inter li sci- 
entistes existe grand gruppes, queles tutmen ne save it o 
save it tam mal, que illi. ne posse comprender un textu, 

scrit in li simplificat latin. To depende anc de ti fact, que 
li latin have un masse de paroles, queles tutmen ne es 
international, e que un masse de international paroles manca 
in li latin e deve esser haustet de altri fontes. ln fin, li 
principies, que on ne deve haver flexion, es basat sur un 
pur erro, adsaver ti, que quelcunc ílexion sempre e partú 
causa desfacilitás. Li usation de un sol verbal form posse 
esser tolerabil till un cert gradu, tam long quam on posse 
divinar li sense, pro ii contextu, ma li resultate es un hor- 
ribilmen ínnuanciat lingue, e sovente on deve long meditar 
pri li ver sense. Li ínflexionat, ínnuanciat lingue de Peano 
pro to es ponderos e desgracios, e it absolul ne posse esser 
usat con success in li humanistic scienties, e it es egalmen 
inapt por li grand ínscolat masses. 


APPELL AL INTERLINGUISTES 

Professor Dr. Albert Guérard (Stanford University, 
Califormia), Protector del Occidental-Union, va docer in li 
seminarie de su Universitá pri un themo, quel relate in part 
ol problema de lingue international. Li thema general es 
,Lingue e literatura: till quel punctu li un. 
conditiona li altri?" Plu precismen : (1) Esque existe 
psychologies national queles traducte se per psychologies 
linguistic? ( 2 ) Esque it es possibil appreciar un ovre scrit 
in un lingue extran? (3) Esque it es possibil reproducter 
un ovre de arte in un lingue extran (p. ex. Conrad in 
anglés, Julien Green in francés, etc.) (4) Effecies individual 
e collectiv del bilinguism e del polyglottism pri li developation 
literari (in general, li grand poetes es mediocri linguistes e 
reciprocmen) ; (5) Possibilitás e limites del traduction lite- 
rari (quo posse esser traductet ; quo posse esser rendit per 
equivalentes ; quo desapari completmen in un traduction) ; 
(6) Rol del mastrin ovres extran in li developation de un 
lingue ; (7) Existentie e developation de un publica inter- 
national; (a) por li studie del literatura comparativ ; (b) por 
li traduction del mastrin ovres mundan ; (c) por li creation 
de ovres original. Professor Guérard vell esser tre content 
reciver information pri li reflexiones, queles ti programma 
inspira al letores de Cosmoglotta. 

PSYCHIC ÌNSTALLATION. 

Dr. WALTER EHRENSTEIN. 

% 

Sub ti titul li technico-scientic revue „Die Umschou" nr. 5 publica 
un interessant articul de Dr. Walter Ehrenstein, ex quel noi excerpte li 
secuent cardinal idées. 

Si on directe su attention o expectation a un special 
qualitá o fenomen, on talmen neglipe li altri ingrav signes, 
que on sovente fa erras, quelcvez fatal, quam li conosset 
che ínexperientiat chasseros que attendente un animal 
sortir del foreste, ili sovente tira ye homes per hasard venient 
ye li expectat via del animal. Mem seriosi scientistes ne 
es garantiat contra tal misprenses. Ernst Mach communica 
lu secuent : „Attendente li apparition de un jetta de aqua 
ex un cautchuc-tube, yo iteratmen credet clarmen vider in 
li demí-obscur chambre li expectat fenomen e solmen per 
testar per fingre yo captet conosser mi erra". 

On memora anc, que 1903, sub influentie del just 
occaset decovrition del Róntgen-radies, li conosset fysico 
Blondlot credet har decovrit un nov specie de radies. Prof. 
Charpentier mem constatat que li nov radies tutmen ne existet. 

Talmen it occase ye mult dominias de exploration, que 
sub influentie de cert teories li exploratores vide li factes 
talmen quam it es conform a lor teories, ma sembla ne 
haver un organ por percepter omni factes queles ne adapta 
se al teorie- Si li teorie es just, ti qualitá es util in ti relation, 
que it ínmediatmen directe li regarde del explorator a lu 
essential. Ma si li teorie es fals o íncomplet, tande un tal 
qualitá posse esser sam nociv, proque it priva le ye li 
exactesse del observation por li factes ne considerat per 
li teorie. 

Sub regard purmen psychologic, li conviction del iu- 
stitá de un cert teorie es i d e n t i c con li fenomenes, queles 
noi nomina installation (accomodation) expectativ. 

On conosse li efecte de tal accomodation in li omni- 
diari vive : Un german stenotypista ne conossent bon li 
extran paroles scri „concurrentie" por „congruentie*. Un 
person a quel on ha furtat su bicycle constata in pluri 
bicycles monstrat que it es li sui ; suspectiv a jalus persones 
sovente capte ex totalmen innocent parlada tal paroles queles 

es in relation con to ye quo ili self intern es occupat, etc. 
On save anc que it es mult plu facil ieer paroles de 12 . . . 15 
lítteres in un conosset lingue quam 6 lítteres in un hasardic 
combination. Anc si in li conosset parol un o mem du 
litteres es íals, on ne vide to e lee li parol quam si it vell 
esser scrit just. Pro to it es tam desfacil e por cert persones 
mem ínpossibil leer print-correcturas. Ci on deve concentrar 
se unesimli ye li sense e li interpunction, e de altri létere 
al lítteres de chascun singul parol. 

Li psycholotfie doce nos que noi ne lee chascun singul 
litter, ma li impression del parol ') 

Li classic experimente del psychic installation ha fat 
ja ante mult ai\nus Miiller e Schumann. Ili lassat levar 50 
vezes per li manu un póndere de 3 kilogramm e pos un 
curt témpore un altri micri de 500 gramm, quo li person, 
object del experiment, savet, e inalgré ti saventie li manu 
con li póndere saltat subitmen ad supra, proque cert motoric 
nerves participunt in li elevation del póndere, hat recivet 
un special accomodation por li plu jrrand impuls per li 50 
vez repetit action. 

Simil experinrentes on ha Int in li acustic sfere, in li 
sfere del odorntu etc. 

De ti citat exemples it es clar. que ne solmen nor pen- 
sada, ma anc nor senses in perception del mund extern, 
es submisset al effectes del installotion. 

Omni tnl effectes basa sur li facte que preterit expe- 
rienties posede grand influentie ye actual evenimentes. De 
omni vivent entes li hom maxim ha developpat li disposi- 
tion ej>ardar anteriori experienties. Ti modificant influentie 
del anteriori experienties sur li uctual tales, procede in un 
grand dominia de psychic fenomenes absolut inconscientmen, 
e men contra li voluntá, quo monstra li experimentes de 
Miiller c Schumann. Ne li conscientie participa ci, ma li 
purmen psychologic effect ulteriori del anterior excitation. 

In li sam dominia apartene li fenomenes del suggestion 
e hypnose, fenomenes queles del visupunctu del psychologie 

') Pro to it esset un psychogic erra de Esperanto, Ido e anc 
Novial. chanj;ear li transscrition del conosset paroles (c, g, k, q) pro 
teoric principies. Li intentet facilisation in verité es un acrescement del 
desfacilitó. 

es minu enigmartic quam por exemple li capabilitá de mult 
homes avigilar se ye un cert hor, si ili iiìdormit con un 
tal intention. 

Fer installation mental es anc explicabil fenomenes 
que on vide crete sempre blanc e carbon sempre nigri, 
quancam un carbon in luce solari es certmen mult plu blanc 
quam crete in demi-luce. Ad ci apartene atrc li fenomenes 
de contraste etc. 

Ma anc psychic fenomenes del sfere religiosi, etic, 
de gusta etc. deve esser comprendet quam effecte de instal- 
lation, p. ex. aversion pri cert nutrimentes, queles che altri 
popules o persones es consumat con plesur. 

Ref. AXKL WÀSTKRLAND. 

HISTORIETTE DEL DIRIGENT KALINA 

De KAREL ÓAPKK 

w Li inpotentie es terribil," dit li dirigent e componist 
Kalina, clinante li cop „Unvez, seniores, yo travivet un tal 
eveniment, it esset in Liverpool; on invitat me ta por diriger 
un concert con lor orchestre. Vu sove, yo conosse ni un 
parol angles; ma noi musicantes intercomprende sin long 
parlada, percipue, si noi have in li manu un baston de 
mesure; on tippa, on cluma quélccos, on volue li ocules e 
monstra per li manus, e poy on comensa denove. Fer ti 
maniere on posse expresser li max fin sentimentes; si, por 
exemple, yo va far t a I m e n per li manus, ergo chascun va 
reconosser, que to significa un mystic ascension e salvation 
ex un tal pesantie e dolore de vive. L)o quande yo hat arrivat 
a Liverpool, ti angleses expectat me in li station e conductet 
me in li hotel, por que yo mey reposar; ma pos que yo 
hat ban'at me, yo sol eat inspecter li cité e tande yo per- 
dit me. 

Quande yo es alcú, yo ante omnicos ea spectar li 
fluvie; apu li fluvie on reconosse, por talmen dir, li orche- 
stration de ti cité. Sur un látere on have li complet tumultu 
de stradas, li tambures o tympanes, trumpetes, cornes e lad- 
instrumentes e sur altri látere es ii fluvie, it es li cordes, 
un tal pianissimo de violines e harpes; ta on audi li tot 
cité simultanmen. Ma in Liverpool es un fluvie, yo ne save 

quam on nomina it, ma it es tam yelb e terribil, e ti fluvie, 
ples escuatar, murmura e resona, mui e cliquetta. tumultua 
e trumpetta per su shipes, bugser-naves, postal naves, staples, 
magasines e cranes; vu mey saver, yo ama immensmen 
li shipes, malgré que it es un tal pansatri e nigri bugser- 
náve, o rubi colorat fret-ship, o ti blanc vapor-naves trans- 
marin. Ergo, yo me dit, pro deo, ci alcu, detra li angul de 
strada, deve esser li ocean, yo deve spectar ta ; e yo excurret 
in ti direction, along li fluvie a infra. Yo curret du hores, 
sempre apu li magasines, remises e doccs ; solmen ci e ta 
on posset vider un ship, alt quam un ecclesia o tre massiv 
e obliqui camines ; it malodorat ta per piscine, sudorosi 
cavalles, jute, rum, frument, carbon, ferr — ples escutar, si li 
ferr es in un grand amasse, tande it have tutmen distinct 
ferrin odore. Yo esset quam in vision; ma poy ja cadet li 
nocte, e yo venit ad un tal sandiera ; vis a vis lucet li phar, 
e ci e ta fìottat un lucette, - forsan it esset li ocean : ta yo 
sidentat me sur un amasse de plencs e sentit me tam bell 
solitat e perdit, yo escutat qualmen it murmura e largmen 
rumora e yo vell har ululat pro chagrin Poy ta venit du 
homes, un mann con un fémina, ma illi ne videt me, illi 
sidet li dors tornat vers me e tranquilmen parlat, - si yo 
vell har comprendet Ii angles, yo vell har un poc extussettat, 
por que illi mey saver, que alqui audi les ; ma pro que yo 
ne conosset ni un sol angles parol ultra „hoteI" e „shilling", 
yo restat silent. 

In comens illi parlat „troppo staccato"; poy ti mann 
commensa calm e lentmen explicar alcos, quam si ti cose ne 
vell voler exear de su gurgul ; e poy il rapidmen exversat 
to. Ti fémina exclamat pro horrore e dit excitatmen alquicos 
a ir ; ma il tam presset li manu de illa, que illa gemet, e 
il comensat persuader la parlante tra li dentes. Ples escutar, 
it ne esset un amorosi conservation, un musicant reconosse 
to ; un amorosi persuasion have un lotalmen altri cadentie 
e -ne sona tam, por talmen dir, compresset, - un amorosi 
conversation es un profund violoncello, ma ti ci esset un 
contrabass, ludet per un tal „presto rubato", in un sol position, 
quam si ti hom vell rep>etir un sol cose. Yo esset un poc 
horrincat ; ti mann dit alcos mal. Ti fémina comensat silentmen 
plorar e quelcvez exclamat pro resistentie, quam si illa vell 

voler retener le; illa havet un voce quam un clarinet, un 
lignatri voce, quel ne sona tre yun; ma ti mannic voce 
parlat sempre sibilantmen, quam si it vell ordonar alcos o 
menaciar. Li feminin voce comensat desesperantmen petir 
e balbutiar pro horrore, quam balbutia un hom, si il recive 
un glacial compresse ; e on posset audir qualmen su dentes 
claccat. Alorti mannic voce comensat grun’ar tre profundmen, 
purmen quam un contrabass e presc amorosimen ; li feminin 
plorada transit in un micri e passiv singlutada; it significat, 
que li resistentie esset ruptet. Ma poy ti amorosi bass de- 
venit denov plu alt e con cesures, cautmen, incontraditmen 
posit phrase pos phrase; li feminin voce solmen ínpotentmen 
lamentat o singlutat, ma it ne esset ja un resistentie, solmen 
un frenetic timore, ne un timore pro ti mann, ma un 
consternat, visionari horrore pro li coses futur. E tande ti 
mannic voce cadet denov in un mitigant burdoneada e calm 
menacies ; li singlutada del fémina transformat se in stupi- 
dat e desarmat sospire«; e li mann dat la con un frigid 
chuchotada quelc questiones e recivet versimilmen un af- 
firmation con li cap; nam il cessat insister. 

Foy ti du homes levat se e chascun eat in su 
direction. 

Ples escutar, yo ne crede in li pre-sentimentes, ma yo 
crede in li musica ; quande yo in ti nocte escutat, yo savet 
absolut certmen, que ti bass persuade ti clarinet ad alcos 
terribil. Yo savet, que ti clarinet retorna a hem con volentie 
subyugat e que it con terrore e desesperantie va far to, 
quo li bass ordonat. Yo audit to, e audir, it es plu quam 
comprender li paroles Yo savet, que on preparat un crímine; 
e yo savet, qual crímine ; yo reconosset to per ti horrore 
quel soflat ex ti du voces ; it esset in li color, in li cadentie, 
in tempo, intervales, cesures - ples escutar, li musica es 
precis, plu precis quam lingue. Ti clarinet esset tre simplic, 
it ne posset self far alcos ; it vell solmen secundar, it vell 
dar un clave o it vell aperter li porta, ma ti brutal e profund 
bass vell executer to, durant que li clarinet vell balbutiar 
pro horrore. Yo tre rapidmen curret vers li cité con ti con- 
scientie, que alcos vell evenir, que yo devet alcos far por 
impedir to ; it es un terribil sentiment, que on va 
venir tard. 

Finalmen yo videt sur un an|?ul de strada un policist 
e yo curret vers le sudorosi e sin respiration. Senior, yo 
dit strax, ci in ti cité on prepara un mortation í 

Li policist compresset li epoles e dit me alquicos, quo 
yo ne comprendet. Pro deo, yo memorat, il ne comprende 
ni un parol f 

Li mortation, yo clamat, quam si il vell esser surd, - 
vu comprende ? On vole mortar un solitari seniora ! Ti 
servitora o managera va assister - pro deo - ples far alquicos, 
vu hom ! 

Ti policist solmen affirmat con li cap e dit solmen 
alquicos quam „yurwey" ( vor via). 

vSenior, yo explicat le exasperantmen e yo tremblat 
pro li furrore e horrore, ti povri fémina va aperter a su 
amato, vti posse prender li venen pro lo. Vu ne deve 
admisser to ! Ples serchar la ! Tande yo rememorat, que 
yo ne snvc mem qualmen ti fémina appari ; ma si yo vell 
saver to, yo ne vell posser dir to egalmen ; Jesu Christ, 
yo exlamnt, it ne es homan tolerar to ! 

Ti angles policist regardat me attentivmen e calmat me. Yo 
esset desesperal. Tu lumpon, yo exlamat proxim a evane-.- 
cement pro desespeiuntie, yo sercha self u to es ! 

Yo save, it esset un follie, ma ples vider, on deve 
alcos lar, quande acte-se pri li vive; yo curret li tot nocte 
tra Liverpool, por vider, esque on ne vole furter se in un 
dom. It es un stran’i cité, tam horribilmen mort in nocte . . 
Vers li matine yo sidentat me sur li bord del trottuore e 
plorat pro li latiga; ta trovat me un policist, dit me „yurwey" 
e conductet me in mi hotel. 

Yo ne save qualmen yo diriget durant ti matine li 
prova, mu quande yo finli hat jettat li baston de mesure 
sur li terre e excurret in li strada, li camelotes exclamat ta 
li vesper-jurnales. . Yo comprat un - ta esset un grand 
inscription MURDER e sub it li portret de un seniora con 
albi capilles. Yo pensa, que Murder significa Mortation. 

Ex li tchec trnductet con permission del autor JAROSLAV PODOBSKý. 

OPTIMISM. 

Yo resoluet, durant mi tot vive, regardar, quam li sole, 
solmen li lucid latere de chascun cose. Hood. 



Nr 74 


COSMOGLOTTA 


13 


„INTRINSEC VALORE DEL HOM" 

Quel es li mercantil valoré del hom ? Un eminent 
chimist, Doctor Charles H. Maye de Rochester, communica 
it nos. Per su grass on vell posser fahricar sett pezzes de 
saponette. Su córpor contene sufficent ferre por un clove, 
suffìcent sucre por un tasse de café, sufficent phosphor 
por 22(X) inflammettes, sufficent ma^nesium por un ex- 
position de photo, un poc de potasse e de sulphur. Omni 
to vell haver li valore de un dollar. 

Hx „l.e Mnnuel Génerol" tronslatet de J. COLAS. 

CHRONIC A 

OVKH, hn apparit li liverationes 5 e b, editet <le nor estimnt co- 
iHenlist prof. H. Pasmn. e lormant tom III Hel „Bil>liotliecn in Occidental". 
llli contene select*-t cnpitules ex P. N'. Co'.idenhove-Kalergi Heróe e 
Santo, autorisat truduction de Sr A. Demin^er in < olluboration con ultri 
seniores. Vocabularimn occ.-anjjles-germun es adjunctet. A1 interes- 
sanlissim contene corresponde li bell typotfruphic execution e li mo<lellatri 
lingue. I i serie de truductiones vn formnr un ruvissent miniutur-bibliothecu, 
illi vu esser ne solmen upt <pium modell-leturu por upprendentes, ma nnc 
un fonte de recreation e reinvigoration por oinni amicos de litterutura. It 
posse ancor esser uhonnut per li adress: Ovre, Túbor HKXi, Tchecoslovuciu 
(o per li administrution de Cosmoiflottu), e li ahonnament es Kc 1 2.30. 
It es printat solinen in 200 exemplares. Ples ne perdir li tentpore ! Li 
numere del abonnnntes ja ha trunspussut 1(X)! 

HELVHTIA, n <» 30-31 , nov.dec. 1930, orijnn de Sviss Association 
por Occidental, ha npporit con contene tre variunt e interessunt. A ti 
mimeotíruphut revue li hubilmen exectitet dessines : rurtes, diaKrnmmes 
e ante omnicos li humorislic illustrnliones ul textus du un sp<-ciul vulore 
e uttraction. Prof. Ric Berprer inonstru per tal»elle li proportion del pu- 
r<»les de Occidentnl e Hspernnto in li moxirn important lintfues de Huropa 
e constata, „que mem russ e (ferman es plu luvorisat in Occ. <juum in 
Espo". Li revue (annoul ahonnument S.Hr. 2,— in Svissiu. S. Hr. 2,5 0 in 
extruniu) |>osse esser ubonnat che Occidental-Buro, Cbupelle (Vdt, 
Svissia. 

JAZYK MEZINÁRODNÍ - I.INGUH INTHRNATIONAL, official 
orgun de „Hederalia" e de „Apis" hn uppurit con du numeros : no 5 
contene interessant urticules in li lingme tchec: J. Podobský Conossentie 
de foren ling-ues. R. Kolár Son-film e Occideniai. J. A. Kajs Esperun- 
tistes e noi. Noi trovn un declarution de Sr Rudu Kolúf, exredactor del 
esperantic gazette „Lu imernacia informMnto", c<»mmunicantc pri su 
transition de Esperanto u Occidental. Con joy noi saluta Sr Kolar quarn 
nor collaborator í N o 6 contene du excellent urticules de Sr J. Podobský 
Linyue international in li parlant film, u il demonstra que Occ. es plu 

apt quam Esp.. e Occidental li max perfect solution del problema del 
lingue international, u il in 15 punctus enumera e motiva li fundamental 
avantages de nor ling-ue. „Apis" es un nov Association por international 
servicie. Cartes de adhesion es recivibil che Sr J. A. Kajs, Brno 12, 
Tchecoslovacia. — Quam gTatuit annex al Jazyk mezinárodní secue 
„Ucitel svètomluvy" (Instructor del mundlingue), contenent anecdotes e 
humorescas in modellatri Occidental. 

SCHOLA ET VITA, Organo de Academia pro Interlinjfua, ha 
editet n:o 11-12 de 1930. Li ampli caderne contene mult interessant 
articules, de queles li plu (frand part es scrit in li „Latino sine flexione" 
o in presc ínremarcabil modificationes de it. Noi va ci mentionar solmen 

3 uelc del articules. Sr G. Canesi directe un appell „Ad sincero fautores 
e lingua auxiliare internationale", in guel il expresse opiniones, queles 
anc es nostri: „Autores e fautores de varie auxiliari lingues ne deve 
iinitar mercatores, queles tiine li concurrentie del proxiin affere, quel 
vendi li sam merces; illi ne deve esser myop e fanatic in exclusiv ma- 
niere por su propri systema ; etsi illi procede per varie vias, it es util 
collaborar in concordie por attinar li nobil e humanitari commun ideale." 
Sr C'anesi pro to proposi, que li varie associationes por li lingue inter- 
national vell usar solmen „Schola et Vita" quam commun organ. in quel 
chascun vell posser publicar su communicationes in su propri lingue. 
Li idé es bell e attractiv, ma it sembla nos que it es desfaci! reulisar. 
Hro primo it es in accordantie con li homan nature, que on separa se 
del homes con altri opiniones e nssocia se con coidealistes e tain long 
quam on posse on vole parlar per propri organ, e ti fact noi ne posse 
opiner quum alquo regretabil o condamnabil. Pro secundo un commun 
concert in commun sala naturalmen posse far un tre fort impression, 
ma va reciver li applaudes del publica solmen si egalmen competent 
musicantes forina junct un orchestre, nam altrimen existe sempre li risc, 
que li resuhate va esser un cacophonie, de quel li publica fui. Noi ja 
ha videt, que Schola et Vita durant li passat annus e anc in su ultim 
numero contene articules in divers interlingues, ma noi ne save quo ha 
esset ganat per to. It sembla. que in li present statu noi posse far mult 
por intercomprension e reconciliation per directer li attention del letores 
al organes del altri scoles, e talinen noi ha actet, ma regrettabilmen noi 
ne trova in li ultim numero de Schola et Vita un mention pri nor revue 
..Cosmoglotta". — In un altri articul, tre detailat e ingeniosi, li famosi 
matematico G. Peano presenta: „Algebra de Grammatica", in quel su 
speculativ idées pri lingue e grammatica es talmen developat, que li 
resultate es contrari al tot lingual psychologie, usu e sentiment. — In 
un articul „Repetita juvant" li director Meestropolo correcte un generel 
miscomprense, declarante que „Latino sine flexione" es li nómine solmen 
del lingue de prof. G. Peano. durantque ti lingue, quel „resulta ex la- 
bores de Academia pro Interlingua", e in quel ergo li majorité del arti- 
cules de Schola et Vita es scrit, es nominat „Interlingua*. Ti nómine 
sembla nos tre infelicimen selectet e it va esser li cause de constant 
confusiones e íncontentie. Secun !i conceptiones de omni „mundlinguanes" 
interlingua (o interlingue o interlinguo, li fìnal vocal ne importa) es no- 
minut chascun lingue artifícial, fundat sur li international vocabularium 
(cpr. interlinguist, interlinguistica, etc.). Pro to noi es fortiat protestar 

contra to, que un lingue vole appropriar se li nomine „Interlingua - . — 
Un nov project „Latinesco" es presentat per su autor, sr Hugh J. Mac- 
miilan, Liverpool — Sr J. Weisbart exposi un „Evolution-schema del 
interlinguas" e asserte lu secuent, citat in su propri dialect „Mundi- 
Latin" : „Occidental appare quam un iingua del modern imperialistic 
occident. (Si li victorios „Entente" in annu 1918 vul ha construet pro se 
un „ententelingua", essential frances-anglosaxon, ti lingue vul complet 
coincide cum Occidental.)" To es vermen un compliment por nos, a quo 
noi in retorna complimenta Sr Weisbart pro que su Mundi-Latin es tam 
siinil a Occidental, que li imperialistic occidente va esser in dilemma 
pri II selection. ‘) A. Z. R. 

1) Yo time que Mundi-Latin vo haver plu bon chanceH in ti conrurs, nom onr 
li Trhe< oslovat os vh votor por Mundi-Lotin, pro qtie illi retrovo in it su „vú!" (bov>. 

Note del coinpostor. 


Abonnamenles e subventiones a Cogmoglotta recivet: 


Meysmans 17 Kc, Casse 17 Kc, Podobský 34 Kò, Thorup 17 Kò, 
Bohin 34b’3() Kc, G. A. Moore 10 pounds, Prof. Rejha 17 Kc, n. Hiddle 
12 sh. Cordial mersí ! 


Subvention ad Occiden tal-l nion : 


Dr. P. Mell (Saulfeld) RM 15, Dr. Ing. A. Wormser RM 130, Jan 
Cusse tlan kr. 40. 


OCCTDENTAL-UNION, Central ollicie. 


Abonnament de (logmoglotta por 1931: 

Li simplic abonnament annual por 1931 es inchangeat e custu: 
0,5 dollar 17 Kc 2.1 RM 3,5 òS 2,6 sv. fr. 12.5 fr. fr. 

Un aboimament de propaganda custa liduplic precie(l dollar). 
in compensation de quel li Administration invia tri exemplares del revue. 

Ples usar por li pavomentes li secuent postchec-contos : Austria: 
Nr. B-81.868: Occidental-Union Mauer bei Wien; Francia; Paris '26437: L. 
M. de Cuesnet ; Svissia : II, 1969: F. Lagnel, Chapelle (Vd); Tchecoslo- 
vacia e altri Iandes: 103.126 Brno: Jazyk mezinárodni. On posse payar 
anc per international postmandates o bancnotes o banc-chec iu registrat 
lettre al adresse; Jen A. Kajs, Wilsonova 11, Brno XII, Tchecoslovucia. 

Por impedir interruptiones in li exp>edition del revue, li letores es 
petit payar li abonnament immediatmen. 

ADMINISTRATION DE COSMOGLOTTA. 

ESQUE VU ES JA MEMBRE DE 

APIS (Association por International Servicie)? 

Si ne, ples plenar strax li cart de ailhesion adjuntet a ti ci numeró 
de Cosmoglotta. Li membratu es gratuit. 

CHAKADE 



<'om |»of»i t de Karl JANO'ITA. 



Ilori/ontal : 


N rrtiral : 


I pralix nmuoral 
3 ruiios-rt iutcrlinviiist 
0 a»lverbir loeal 
«'l iiutrrie voleauie 

NHHÌiiieatioii tlel oxygcn 
10 i:or«lo (plural) 

1 1 |iroiioitiin r«*ílrxi\ 

IS |»rt>iì«'»fti iti |>er*onal 

I I famos interlinpiiÌHl 
I T autom m ilr ilulei 
10 ijiio oii sriitii 

20 ahrevialion ílt* H \ itlr lu M 
'21 eiiu li ilale 

21 mesura 

2f> saliva. •o*iuu 
2K lil»r«* elv mologie 


1 v«*stim»*ul 

2 eri aiiimalie 

3 tlfslmn 

I solulioii ile ii ii prohlema 
5 Aurora (irree) 

(> prouómiti eorr*rlaliv 
7 p*ouietri<* uoiion 

12 notiliealion autorilari 

13 notion frramniaiieal 

l.*> anton\in ile l»as»* (ehim.) 

Ih punetu earilinal 

17 verlebrat ovipar 

I 1 ) in eoiisireuentie 

‘22 jiort linlandes 

23 parento 

23 | nin 

27 antonvin ile (> liori/.ontal 


Noi fi\a iin premie «le lihres in valore <le du tlolJars e\ nor edittones 
seeuu arhitrie «lel preiuiat. «piri va esser destinat per li lot inlcr tis <le nor 
ahonuates. ipieles misse nos li ju>t solution ante li 20 mai. Li aolution dcve 
es*er serit sur uu poateart con indication dcl plen adresse del expcditor. Li 
soltition c li iiómiu del preiuiat va esser puhlieat in Cosmoglotta. Ked. 


\ y<la\atel a zodpovèdu> redaktor Jan A. Kaj$. Typoprafia Kajs & Felliuan 

Brno Královo Pole • 

Novinov ú sar.ha povolena fediteUivim poít a telegrafo, <5. 11.277/VI 1931. 



